4. ΝΟΜΟΣ ΒΡΞΖ΄ της 16/18 Φεβρ.1893 (ΦΕΚ Α΄34) Περί αναγκαστικής απαλλοτριώσεως ακινήτων προς συντήρησιν ή ανεύρεσιν αρχαιοτήτων. Άρθρ.1.-Προς συντήρησιν μνημείων, λόφων, υψωμάτων, τόπων ή εν γένει αντικειμένων εχόντων αρχαιολογικήν αξίαν, η προς ερεύνας αρχαιολογικάς δι’ ανασκαφών ή άλλως, επιτρέπεται η αναγκαστική απαλλοτρίωσις ακινήτων λόγω δημοσίας ανάγκης. Άρθρ.2.-Η ανάγκη της απαλλοτριώσεως αναγνωρίζεται δια Β.Δ/τος, εκδιδομένου τη προτάσσει των επί των Οικονομικών και επί των Εκκλησιαστικών και της Δημοσίας Εκπαιδεύσεως Υπουργών, μετά προηγουμένην γνωμοδότησιν του Υπουργικού Συμβουλίου και επί τη βάσει: 1)Ητιολογημένης εκθέσεως (επιτροπής συγκειμένης εκ του Νομάρχου και του Νομομηχανικού του Νομού εν ω κείται το ακίνητον, του γενικού εφόρου των αρχαιοτήτων και δύο καθηγητών του φιλολογικού τμήματος της φιλοσοφικής σχολής του Πανεπιστημίου, οριζομένων υπό του Πρυτάνεως). 2)Διαγράμματος ορίζοντος την θέσιν, το είδος, την έκτασιν και τα όρια του απαλλοτριωτέου ακινήτου και περιλαμβάνοντος πρόχειρον εκτίμησιν αυτού γενομένης υπό του Νομάρχου και του Νομομηχανικού. Η έκθεσις της επιτροπής και το διάγραμμα προσαρτώνται εις το Β.Δ/μα. Αντί της κατά το άνω άρθρον Επιτροπής, καταργηθείσης δια του Νόμ.ΓΨΛ΄/1910 (σελ.857) γνωματεύει το αρχαιολογικόν Συμβούλιον. Σελ.895 Αναζήτηση και διαφύλαξη Αρχαιοτήτων 31.Λ.β.1-4 27 Άρθρ.3.-[Την κατά το προηγούμενον άρθρον επιτροπήν συγκροτεί δι’ αποφάσεως ο επί των Εκκλησιαστικών και της Δημοσίας Εκπαιδεύσεως Υπουργός,] την δε έκθεσιν της επιτροπής και το σχετικόν διάγραμμα υποβάλλει ο αυτός Υπουργός εις το Υπουργικόν συμβούλιον προς γνωμοδότησιν. Άρθρ.4.-Η εκτίμησις των απαλλοτριωτέων ακινήτων και η αποζημίωσις των ιδιοκτητών ή των νομέων αυτών γίνονται κατά τας διατάξεις του Νόμ.ΣΞΓ΄ της 16 Δεκεμβρίου 1867 περί οδοποιίας, ως ετροποποιήθη υπό του Νόμ.ΑΧΜΒ΄ της 4 Ιαν.1888, της προς το Πρωτοδικείον αιτήσεως εγειρομένης υπό του Υπουργού των Οικονομικών ή απευθυνομένης κατ’ αυτού. Άρθρ.5.-Απαλλοτρίωσις ακινήτων κατά τας διατάξεις του παρόντος Νόμου επιτρέπεται μόνον, εάν εν τω προϋπολογισμώ του Κράτους υπάρχει αναγεγραμμένη η αναγραφή εντός εξαμήνου από της εκδόσεως του κατά το άρθρ.2 Β.Δ/τος πίστωσις ειδικώς εις τα του απαλλοτριωθησομένου ακινήτου αφορώσα και επαρκής προς ολοσχερή εξόφλησιν της εκκαθαρισθησομένης αποζημιώσεως. Της διορίας παρελθούσης, αν μη υπάρχη αναγεγραμμένη πίστωσις κατά τ’ ανωτέρω, παύει ισχύον το Β.Δ/μα. Άρθρ.6.-Τα της εκτελέσεως του παρόντος Νόμου κανονίζονται δια Β.Δ/των εκδιδομένων τη προτάσσει των επί των Οικονομικών και επί των Εκκλησιαστικών και της Δημοσίας Εκπαιδεύσεως Υπουργών. 